**АЛЕКСАНДАР СЕРГЕЈЕВИЧ ПУШКИН – БАЈКА О РИБАРУ И РИБИЦИ**

|  |  |
| --- | --- |
| **ПРЕДМЕТ:** | **Српски језик** |
| **РЕАЛИЗАТОР:** | Јелена Трошић, професор српског језика/школски библиотекар |
| **ШКОЛА:** | ОШ“Франце Прешерн“ Београд |
| **НАСТАВНА ТЕМА:** | Обрада лектире у школској библиотеци |
| **НАСТАВНА ЈЕДИНИЦА:** | Александар Сергејевич Пушкин – Бајка о рибару и рибици |
| **РАЗРЕД:** | Други (2.) |
| **ВРЕМЕ:** | 2 (два) школска часа  1.час (обрада) / употреба ППТ, анимираног филма  2.час / Позоришна представа, квиз знања |
| **НАСТАВНЕ МЕТОДЕ:** | Метода демонстрације, дијалошка метода, практичан рад са програмима на рачунару/игровне активности, усмено излагање наставника, усмено излагање ученика по НТЦ методи, радионица |
| **ОБЛИЦИ РАДА:** | Групни рад, фронтални и индивидуални |
| **ОБРАЗОВНИ ЦИЉЕВИ:** | На крају ове наставне јединице:  \*Ученици знају писца и историјске околности у којима је живео и радио  \*Ученици знају особине бајки, умеју да уоче разлику између ове бајке и свих осталих, знају разлог због којег је ова бајка другачија од осталих  \*Ученици уочавају особине ликова  \*Ученици знају да препричају садржај бајке и уочавају поруку |
| **ВАСПИТНИ ЦИЉЕВИ:** | \*Развијање критичког мишљења код ученика  \*Развијање опште културе  \*Развијање позитивног односа према тимском раду и  раду у интересу групе, као и аргументовано изношење  властитог мишљења  \*Неговање позитивног односа према особинама као што су (скромност, кроткост, умереност, саосећајност, поштење...)  \*Развијање позитивног односа према уметности и позоришту |
| **ФУНКЦИОНАЛНИ ЦИЉЕВИ:** | |  | | --- | | \* примена стеченог знања кроз квизове, едукативне игрице, кроз глуму  \* Оспособљавање ученика за самосталан рад и рад у групи  \*Примена стеченог знања кроз уметнички израз  \* Развијање стваралаштва и формирање естетског укуса и система вредности | |
| **УСЛОВИ ЗА РЕАЛИЗАЦИЈУ ЧАСОВА:** | \*Час се изводи у школској библиотеци (може и у учионици у којој има компјутер, пројектор, звучник). За квиз је ученицима потребан и мобилни телефон. |
| **НАСТАВНА СРЕДСТВА:** | \*Приступ Интернету  \*Лутке за представу и сценографија за потребе представе |
| **ОПРЕМА:** | Рачунар (телефон, таблет), приступ Интернету |
| **ПРОСТОР:** | Учионица, школска библиотека |
| **ЛИТЕРАТУРА:** | \*Александар Сергејевич Пушкин, Бајка о рибару и рибици, Ризница лепих речи, Нови Сад 2002  \*https://www.youtube.com/watch?v=HMVN9if2160 |
| **КОРЕЛАЦИЈА:** | Српски језик, Ликовна култура, Информатика, Физичко васпитање |
| **ПРОГРАМИ И ИНТЕРНЕТ ПРОГРАМИ КОЈЕ СМО КОРИСТИЛИ:** | * YouTube * Weebly * (<http://skolskabibliotekafp.weebly.com/10551088108611121077108210901080.html> * Филмора * Kahoot! * Power Point |
| **НОВИНЕ КОЈЕ СЕ ОДНОСЕ НА ЧАС:** | \*Примена НТЦ система учења  \***Цртани филм уместо читања бајке**  \*Утврђивање знања кроз луткарску представу  \*Утврђивање знања кроз квиз  \*Холограмска пирамида  \*Развијање ситне моторике код ученика (качење жеља на пано) |
| **НОВИНЕ КОЈЕ СЕ ОДНОСЕ НА УЧЕНИКЕ:** | \*Ученици постају носиоци наставних активности и активно учествују у реализацији наставног садржаја  \*Најактивнији ученици освајају награду која је у складу са часом |
| **МОТИВАЦИЈА:** | Примењујући НТЦ систем учења, сви ученици су активни на часу. Кроз игру долазе до решења. НТЦ метода се примењује у уводном делу часа када откривају име писца, његову везу са Србијом, историјске околности у којима је стварао. Такође, у уводном делу часа када ученици одговарају на питање без чега не могу замислити живот, наставна јединица се може повезати са различитим областима (нпр. Када кажу без воде може се разговор проширити на тему екологије, загађености вода, начину очувања вода...). Примењујући стечено знање, ученици долазе до решења које су особине бајки. Након тога, уместо читања, ученици гледају цртани филм са оригиналним текстом бајке. Следи разговор и дискусија, с акцентом на особине ликова уз аргументацију. Како би садржај бајке остао трајно запамћен, ученици се опробавају кроз драмски израз (луткарску представу). Провера да ли су ученици разумели поруку бајке врши се, опет кроз игру. Наиме правећи холограмску пирамиду са сличицом златне рибице, ученици на цедуље пишу своје три жеље које малим штипаљкама каче на канап. На крају је занимљив квиз, који попуњавају са својих мобилних телефона.  Као награда за активност, следује лоптица скочица која светли и у којој је рибица. Од дечје креативности зависи како ће је употребити (добацивање другару и саопштавање лепих ствари о њему/њој; игра на часу физичког васпитања...) |

**Организација часа (ток часа)**

**Сви образовни материјали у дигиталном облику (филм, ППТ презентација, наставни листићи, едукативне игре, фотографије са часова, домаћи задаци) налазе се на сајту:**

[**http://skolskabibliotekafp.weebly.com/**](http://skolskabibliotekafp.weebly.com/)

СА ПОЧЕТНЕ СТРАНЕ ИДЕ СЕ НА СТРАНУ **ПРОЈЕКТИ** И САВ МАТЕРИЈАЛ НАЛАЗИ СЕ НА ДНУ СТРАНЕ СА НАЗИВОМ БИБЛИО – BOOK АВАНТУРА: БАЈКА О РИБАРУ И РИБИЦИ

ППТ ПРЕЗЕНТАЦИЈА:

<http://skolskabibliotekafp.weebly.com/10551088108611121077108210901080.html>

ФИЛМ:

<https://www.youtube.com/watch?v=2-p3feo5awM>

НАСТАВНИ ЛИСТИЋ/ДОМАЋИ ЗАДАТАК (**Александар\_Сергејевич\_Пушкин.docx)**

<http://skolskabibliotekafp.weebly.com/10551088108611121077108210901080.html>

**ПРВИ ЧАС**

|  |  |  |  |  |  |  |
| --- | --- | --- | --- | --- | --- | --- |
| **планирани садржај рада** | **активност наставника** | **активност ученика** | **време** | **методе и облик рада** | **Начин праћења рада ученика** | **Очекивани ефекти/исходи** |
| Уводни део часа  Заинтересо-вати ученике за час | Бајковитим почетком поставља ученицима питање да наведу неколико ствари без којих не могу замислити живот (групни рад). Одговори се ишчитавају, коментаришу, повезују са другим областима (нпр. Када ученици кажу без ваздуха, воде...разговара се о екологији, заштити вода...). С једне стране се ређају „оправдани“ услови за живот са друге „нереални“. За реализацију „нереалних“ животних услова у помоћ призивамо магију. Набрајајући која све магична створења имамо, долазимо до појма бајки и тада се ученици упознају са наставном јединицом. | Договарају се у оквиру групе, коментаришу своје одговоре | 5 | Дијалошка, групни рад | Активност и заинтересованост ученика, сарадња у оквиру групе | Ученици знају да аргументовано бране своје ставове |
| Централни део часа  \*Обнављање знања о особинама бајки  \* Цртани филм  \* Анализа бајке (садржај, ликови, порука) | Примењујући НТЦ систем учења, ученици откривају име писца, земљу одакле долази. Наставник их упознаје са временом у коме је живео (Вук Караџић, Карађорђе, веза са Србијом; упознаје их да је Пушкин писао на народном језику, да је погинуо у двобоју, да је написао 25 песама посвећених Србима...). Подсећање на особине бајки.  Након тога ученици гледају филм.  Коментарисање бајке (уочавање сличности и разлика са другим бајкама, анализа ликова уз објашњења, порука бајке) | Ученици активни, износе своје мишљење, примењују раније стечено знање, пажљиво гледају филм, уочавају особине ликова и коментаришу их. Ученици разумеју поруку бајке | 35 | Дијалошка, метода посматрања, | Ученици активни, пажљиви током трајања филма | Ученици запамтили садржај бајке, ученици знају да уоче разлике ове бајке и свих осталих (тужан крај и писана у стиховима), ученици знају разлог због које ова бајка нема срећан крај/разумели поруку бајке.  Ученици уочавају особине ликова, знају да направе разлику између добрих и лоших карактерних особина |
| Завршни део часа  Закључак и игра „у туђим ципелама“ | Стављање акцента на поруку бајке. Потом играмо игу „Шта би било кад би било“ и покушавамо да променимо садржај бајке. Такође, ученици добијају задатак да пробају да пронађу неко оправдање за бабино понашање (усамљеност...) | Ученици активни, дају различите предлоге и идеје и аргументовано бране своје ставове | 5 | Дијалошка, фронтални облик рада | Ученици активни | Ученици аргументовано заступају своје мишљење. Мењајући садржај бајке, јасно им је које су погрешне одлуке ликови донели, па их мењају како би бајка имала срећан крај |

ПРВИ ЧАС (обрада)

**Уводни део часа**

Наставник/библиотекар ученицима пожели добродошлицу у школску библиотеку. Користећи се причом Бранка Ћопића увлачи их у магију књиге и читања („Бајка лаж и јесте и није, ал истина у њој се крије“). На паноу су необична правила из Ћопићеве бајке. Прво питање које поставља за рад у групи је „Без чега не можеш замислити живот“. На основу претпоставке, у већ урађеној ППТ презентацији, наставник те услове разврстава на реалне/оправдане и нереалне/неоправдане. Разговсрамо о води, ваздуху, загађености, на који начин можемо штитити животну средину, о породици, другарству као о правим и битним стварима за живот, говоримо о храни (здравој исхрани), али говоримо и о мобилним телефонима, Интернету, новцу... Како бисмо испунили ове „нереалне“ услове за живот у помоћ призивамо чаролију. Присећамо се помагача из бајки: вила, чаробњака, змајева, чаробних штапића... То нас уводи у прву особину бајки. Потом се ученици присећају и осталих особина: устаљени почетак, специфичност бројева, нека препрека, борба добра и зла, срећан крај: добро увек побеђује зло). Након тога следи најава наставне јединице.

**Главни део часа**

У главном делу часа ученици откривају име писца ове бајке по НТЦ систему ( Његово име једно оружје крије, затим земљу одакле потиче писац: У реченици „На мо**ру** **сија** сунце“ сакривена је земља из које је овај писац. Овај део се може искористити и за проширивање општих знања: да наведу државе које знају. Потом следи кратко изношење пишчеве биографије: занимљива прича о пореклу и вези са Србијом, прављење паралеле са Вуком Стефановићем Караџићем и писањем на народном језику, прерана смрт, љубав према књигама и читању...).

ППТ презентација:

<http://skolskabibliotekafp.weebly.com/10551088108611121077108210901080.html>

**БАЈКА\_О\_РИБАРУ\_И\_РИБИЦИ.pptx**

Након овога следи гледање цртаног филма.

<https://www.youtube.com/watch?v=2-p3feo5awM>

По одгледаном филму следи анализа дела: како бајка почиње, а како се завршава. Због чега бајка нема срећан крај. Анализа ликова кроз аргументе. Оправданост бабиних жеља. Дедини поступци и реакције.

**Завршни део часа**

У завршном делу часа ученици се играју игре „Шта би било кад би било“, а то значи да дају предлоге и идеје захваљујући којима би бајка била као и друге бајке. На тај начин ученици закључују и примећују које су грешке ликови правили и мењају их. Други задатак био је да пробају да пронађу неко оправдање за бабине лоше поступке (сиромаштво, усамљеност) и да у складу са тим мењају ток бајке.

ДРУГИ ЧАС (утврђивање кроз позоришну представу и компјутерску игрицу)

|  |  |  |  |  |  |  |
| --- | --- | --- | --- | --- | --- | --- |
| **планирани садржај рада** | **активност наставника** | **активност ученика** | **планирано време у минутима** | **методе и облик рада** | **Начин праћења рада ученика** | **Очекива-ни ефекти** |
| Луткарска представа | Наставник распоређује улоге и помаже у реализацији глуме. Без претходног учења текста, без унапред урађеног сценарија, ученици глуме (бабу, деду, златну рибицу и наратора).  Прати ученике реализаторе и ученике гледаоце | Глуме, препричавају, слушају | 15 | Драмска метода | Ученици спретни, примењују научено, активни су носиоци часа | На основу бајке, кроз игру (глуму) ученици утврђују садржај. Заправо, кроз глуму својим другарима они препричавају бајку, а кроз свој израз подвлаче особине ликова и уочавају поруку бајке |
| „Моје три жеље“ | Наставник даје ученицима три папирића различите боје на којима исписују своје три жеље (по важности) | Решавају задати задатак, посматрају холограмску пирамиду и каче своје жеље на пано | 10 | Индивидуална | Ученици знају одговор, умеју да препознају своје жеље и сврстају их према важности | Ученици знају шта је важно и битно у животу и у складу са тим разврставају своје жеље |
| Квиз знања | Кроз кратак квиз урађен у програму Кахут, ученици одговарају преко својих мобилних телефона (групни рад) | Решавају квиз | 10 | Дијалошка, метода демонстрације | Ученици знају одговор на сва питања, сарађују у оквиру групе | Ученици знају име писца и порекло, знају разлику ове бајке од осталих, знају кључне особине ликова, знају поруку бајке. |
| Завршни део часа  „Инспиративни поклон“ | Наставник најактивнијем ученику (уколико се издвојио) или одељењу целом, уколико су сви били активни поклања лоптицу скочицу/светлећу и даје предлоге како се може употребити.  Потом ученицима дели наставни листић који треба да залепе у свеску и објашњава им домаћи задатак | Хватају лоптицу и настављају игру.  Постављају питања у вези са домаћим задатком | 10 | Дијалошка, фронтални облик рада | Ученици прихватају игру и разумеју домаћи задатак | Ученици инспирисани да стварају своја „уметничка дела“/бајке и подстакнути да читају и посећују школску библиотеку |

**Уводни део часа**

На почетку другог часа ученици добијају прилику да се снађу у улози глумаца. На већ припремљеној позорници и припремљеним луткама кроз глуму препричавају Бајку о рибару и рибици. Овде долази до изражаја њихов таленат, јер текст смишљају сами. Такође, кроз глуму ученици, заправо, препричавају бајку коју су претходно одгледали. Како би се допали својим другарима, стављени су у улогу да гласом дочарају карактеристике јунака. Након глуме, наставник/библиотекар још једном заједно са ученицима подвлачи поруку овог дела „Нескромне су жеље биле, па се нису испуниле“.

**Главни део часа**

Након луткарске представе ученици добијају три папирића различите боје на које треба да дају одговор на питање: Да теби златна рибица треба да испуни три жеље које би то жеље биле? Напиши их по важности (црвени папир најважнија жеља, наранџасти папир мање важна жеља и бели папир најмање важна жеља). Док су ученици исписивали своје жеље, преко телефона је пуштен холограмски видео са рибицом, преко којег је намештена претходно направљена холограмска пирамида (<https://www.youtube.com/watch?v=SKIdY-cOAz0)/туторијал> за прављење холограмске пирамиде

# <https://www.youtube.com/watch?v=XGNJjO8PxJ4> (3д холограмски видео Glow fish Hologram 2017 3d video)

# Ученици су своје жеље качили малим штипаљкама на три канапа која су висила испод златне рибице која је била у мрежици. Користећи овако мале штипаљке вежбали су моторику. Такође, требали су да заузму получучећи положај како би то окачили чиме су вежбали и своје мишиће.

**Завршни део часа**

На крају је евалуација часа урађен кроз необичан квиз. Квиз је направљен у програму Kahoot!За овај квиз ученицима су били потребни мобилни телефони. Квиз се ради групно. Пошто су часу присутни и родитељи, они су „техничка подршка“. Након укуцавања адресе kahoot.it, ученици за приступ квизу укуцавају пин: **2491859. На екрану/видео биму се исписују питања, а ученици преко мобилних телефона решавају. Текст одговора чита наставник, а ученици „кликћу“ на боје и симболе испод којих сматрају да се крије тачан одговор.**

**По завршетку квиза, наставник/библиотекар дели ученицима наставне листиће које је унапред припремио. На наставним листићима је све оно што би на редовном часу ученици записали у свеску. На крају је и домаћи задатак. Изглед листића и домаћи задатак: (Александар\_Сергејевич\_Пушкин.docx)**

<http://skolskabibliotekafp.weebly.com/10551088108611121077108210901080.html>

**ПОКЛОН: Библиотекар/наставник купио је лоптицу скочицу која светли. То је награда која се обећава на почетку првог часа у виду изненађења, а има за циљ да заинтересује ученике за рад и активност. Уколико су сви у одељењу активни, поклања се целом одељењу. Први начин да се „поклон“ искористи јесте да се лоптица добаци једном ученику и каже му се нешто лепо (нека његова/њена добра особина), да се некоме захвалимо за нешто, да се извинимо... Ученици могу самостално осмислити како ће овај „поклон“ искористити (неки предлози: лепе речи које упућујемо једни другима, књигу коју препоручујемо да друг прочита, ширење знања, изазивамо бацањем лоптице да нешто прочита, одгледа, посети...)**

**Још једна додатна мотивација за ученике приликом израде домаћих задатака: од њихових оригиналних бајки, библиотекар ће направити књигу која ће бити саставни део библиотечког фонда.**

<http://skolskabibliotekafp.weebly.com/10551088108611121077108210901080.html>

**Библио\_-\_book\_бајка.pptx**